ગુજરાત સ્ટેટ વોલીબોલ એસોસિએશન અને સ્પોર્ટસ ઓથોરિટી ઓફ ગુજરાતના સંયુક્ત ઉપક્રમે મધ્ય ગુજરાતની વોલીબોલની ટુર્નામેન્ટ નડિયાદ શહેરના મરીડા ભાગોળ પાસે આવેલ સ્પોર્ટસ કોમ્પલેક્ષમાં યોજાઇ હતી. જેમાં ખેડા, આણંદ, વડોદરા, દાહોદ અને પંચમહાલની 13 ટીમોએ ભાગ લીધો હતો. દરમિયાન ટુર્નામેન્ટ શરૂ થતા અગાઉ આણંદની ટીમે નોકઆઉટ સ્પર્ધામાં પાડવામાં આવેલ ફિકચર સામે સખત વિરોધ દર્શાવ્યો હતો.